Държавен вестник, бр. 65, 2024 г., стр. 3

БРОЙ  65	
Д Ъ Р Ж А В Е Н  В Е С Т Н И К 	
СТР.  3  
на Националния статистически институт и 
изпълнителния директор на Националната 
агенция за приходите.
(3) Националният статистически институт 
използва получената информация само за ста­
тистически цели, като при разпространение 
посочва източника на информацията.
(4) Обменът на информация по ал. 1 се 
осъществява при спазване на необходимите 
мерки за мрежова и информационна сигурност.
Чл. 6. Националният статистически ин­
ститут публикува агрегирани данни от ре­
гистъра на заетостта за броя на трудовите и 
служебните правоотношения, за основното 
възнаграждение и за работното време, разпре­
делени съгласно Националната класификация 
на професиите и длъжностите, Класификатора 
на длъжностите в администрацията по чл. 2, 
ал. 2 от Закона за държавния служител или 
съгласно Класификатора на дипломатическите 
длъжности по чл. 42 от Закона за дипломати­
ческата служба, с периодичност, утвърдена от 
председателя на Националния статистически 
институт. По решение на председателя на 
Националния статистически институт може 
да се публикуват и други данни от регистъра 
на заетостта. 
Раздел III 
Единен електронен трудов запис
Чл. 7. Вписване, коригиране и заличаване 
на данни в единния електронен трудов запис 
се извършва от:
1. работодател или упълномощено от него 
лице;
2. орган по назначаването или определено 
от него длъжностно лице;
3. длъжностно лице от Изпълнителна аген­
ция „Главна инспекция по труда“.
Чл. 8. Данните в регистъра на заетостта 
се вписват въз основа на приетите в Нацио­
налната агенция за приходите електронни 
трудови записи, подадени от:
1.  работодател или орган по назначаването 
съгласно приложение № 1 или приложение 
№ 2;
2. длъжностно лице от Изпълнителна аген­
ция „Главна инспекция по труда“ съгласно 
приложение № 3.
Чл. 9. (1) Лицата по чл. 7 подават електрон­
ни трудови записи във файлов формат, утвърден 
със заповед на изпълнителния директор на 
Националната агенция за приходите.
(2) Електронните трудови записи се подават 
по електронен път чрез използване на квали­
фициран електронен подпис чрез портала за 
електронни услуги на Националната агенция 
за приходите.
(3) Електронните трудови записи може да 
се подават и на електронен носител с при­
дружително писмо съгласно приложение № 4. 
Достоверността на информацията, подадена 
с електронен носител, се доказва с подписа 
върху придружителното писмо.
Чл. 10. (1) Работодателят и органът по 
наз­начаването подават електронен трудов 
запис съгласно приложение № 1 в тридневен 
срок от:
1. сключване на трудовия договор или 
възникване на служебното правоотношение;
2. изменение на трудовото правоотношение 
относно: 
а) основанието на трудовия договор;
б) срока на договора, когато е уговорен 
такъв;
в) размера на основното трудово възна­
граждение;
г) кода на заеманата длъжност по На­
ционалната класификация на професиите и 
длъжностите;
д) кода на основната икономическа дейност, 
в която лицето е заето, съгласно Класифика­
цията на икономическите дейности, утвърдена 
от Националния статистически институт;
е) мястото на работа;
ж) продължителността на работното време;
з) уговорения платен годишен отпуск;
3. изменение на служебното правоотноше­
ние относно:
а) основанието на акта за назначаване;
б) срока на акта за назначаване, когато е 
определен такъв;
в) размера на основната месечна заплата;
г) кода на заеманата длъжност съгласно 
Класификатора на длъжностите в администра­
цията по чл. 2, ал. 2 от Закона за държавния 
служител или съгласно Класификатора на 
дипломатическите длъжности по чл. 42 от 
Закона за дипломатическата служба;
д) кода на основната икономическа дей­
ност, в която държавният служител е зает, 
съгласно Класификацията на икономическите 
дейности, утвърдена от Националния статис­
тически институт;
е) мястото на работа;
ж) продължителността на работното време;
з) ранга на държавния служител, съответно 
дипломатическия ранг;
4. командироване по реда на чл. 121а, ал. 1, 
т. 1 от Кодекса на труда;
5. получаване на запорното съобщение по 
чл. 512, ал. 5 от Гражданския процесуален 
кодекс или вдигане на запора.